Martin Harich

Martin Harich (* 29. august 1995, Liptovský Mikuláš) je slovenský spevák.

 Životopis 
Jeden z najaktívnejších slovenských hudobníkov novej generácie, ktorý odštartoval svoju kariéru v Československej Superstar, kde sa dostal až do finále.   

Od roku 2011 má na konte 5 (kompletne autorských) albumov v rodnom jazyku a 1 EP (BLUE) v angličtine.  

V roku 2016 sa dostal do semifinále najprestížnejšej speváckej súťaže sveta - "The British X-Factor", kde mu po jeho výkone tlieskal aj porotca Simon Cowell.  

2 x reprezentoval Slovensko na festivale Carpathia Rzeszów, kde skončil so svojou skladbou Under the lamps na 1. mieste, o rok neskôr sa mu to isté podarilo v súťaži YOUTHVISION v azerbajdžanskom Baku.  

7 rokov moderoval svoju hudobnú reláciu CZ/SK  v hudobnej televízií Óčko.  

Ako 18-ročný podnikol pešiu púť do Santiago de Compostela, ktorá sa stala základom pre jeho nahrávku "Pátram" a inšpirovala ho k nomádskemu životu, ktorý Martin vyznáva dodnes. Na cestách nahral dokonca kompletný album (MAPY - 2017), neskôr na ostrove Malta vzniká jeho prvé autorské EP BLUE - v anglickom jazyku. Počas pandémie COVID-19 v roku 2020 nahral v záhradnom domčeku intímny album Tulák, ktorý vznikol vďaka crowdfundingu. Nahrávka obsahuje 7 skladieb, z ktorých každá vznikala presne 1 deň.      

Popri vlastnej tvorbe Martin účinkoval v 4 muzikáloch:  

Matúš Čák Trenčiansky - Cassia - Košice 

Chyť mě jestli na to máš (orig. Catch me if you can) - DJKT - Plzeň  

Mária Terézia - Divadlo Nová scéna v Bratislave  

Jozef a jeho zázračný farebný plášť - DJKT - Plzeň    

Medzi Martinove najúspešnejšie skladby patrí Fight for you, Posledná pieseň, Čo potom, Chocolate, Marilyn Monroe, Rowing across the ocean alebo novinka Simple song, ktorú skladal počas svojej 2-týždňovej karantény na Bermude.      

Počas pandémie v roku 2020 Martin stihol vydať 2 albumy v 2 jazykoch.     

V týchto dňoch komponuje hudbu do pripravovaného muzikálu "A Christmas Carol" (orig. Charles Dickens) v Spojených štátoch amerických.      

So spevom začal vo folklórnom súbore. Neskôr začal vystupovať so svojím otcom, ktorý bol bubeník, naučil sa sám hrať na gitare a postupne aj na klavíri. Jediný nástroj, ktorý Martin naozaj vyštudoval, sú bicie.  

Martin sa po prvýkrát objavil na televíznej obrazovke už v roku 2009 - v detskej talentovej súťazi  Minitalent show, kde so svojím spolužiakom Marekom Masarikom odohrali vlastnú pieseň O nás + baladu Angels od Robbieho Williamsa za doprovodu Mariána Čekovského.   

Prvé 3 roky po úspechu v Československej Superstar bol lídrom kapely Musitany Hope s Petrom Parimuchom (gitara), Marekom Masarikom (klavír),   Michalom Bartánusom (bicie) a Viktorom Mydlom (bass-gitara). V rokoch 2012, 2013 a 2014 v tejto zostave odohrali každý rok vyše 100 koncertov v rámci Slovenska a Česka.

Od roku 2022 sa hudobná cesta Martina Haricha posunula do novej sviežej roviny. Na pódia aj do skušobne začal vstupovať po boku dvoch výrazných muzikantov a rodakov z Nymburka - na bicie s Michalom Káninským a na gitaru s Honzom Golasowským. Spoločne vytvárajú energické trio, ktorá spája skúsenosti, radosť z hudby a chuť posúvať hanice vlastnej tvorby. 
Ich stretnutie nepôsobí ako náhoda, ale skôr ako iskra, ktorá rozsvietila nový smer Harichovej hudobnej cesty.

 Diskografia 
 2011 – Príbeh snov (Universal Music)
 2013 – Nech (Universal Music)
 2014 – Pátram (Harix)
2017 - Mapy (Warner Music Czech Republic)
2020 - BLUE (CAP-Sounds Germany)
2020 - Tulák (CAP-Sounds Germany)
2021 - Karol Pajer - Utajený hrdina (HARIX)

 Ocenenia 
Objav roka - Legendy nočního proudu

Spevák roka - Hudební ceny TV Óčko

Videoklip roka (Posledná pieseň) - Hudební ceny TV Óčko

Rzeszów Carpathia Festival - 1. miesto za najlepšiu autorskú skladbu "Under the lamps"

Youth Vision Azerbaijan Baku - 4. miesto za najlepšiu autorskú skladbu "Under the lamps"

TOP 3 Ceny SOZA 2021 - Najúšpešnejší mladý autor 

 Externé odkazy  
 Oficiálna stránka

Kategória:Narodenia v 1995
Kategória:Slovenskí speváci
Kategória:Osobnosti z Liptovského Mikuláša